Dwójorěcnosć – pśirodne bogatstwo Łužyce
Naš hort se namakajo w sedleńskem rumje Serbow. Wón jo jadnučki hort w Chóśebuzu, kótaryž WITAJ-projekt póbitujo. Južo wótdaloka jo naša zwězanosć ze serbskeju rěcu wiźeś.
Pla nas maju źiśi móžnosć, swóje pśiswójone rěcne znaśa ze źiśownje a šule skšuśowaś a pódłymjowaś.
Togodla póbitujomy mjazy drugim za tós te źiśi pomoc pśi domacnych nadawkach w serbskej rěcy.
Dwójorěcnosć se w našych rumnosćach z pópisanim grajnych a zaběrowych materialow dalej wjeźo.
Aktuelles aus dem Hort
No posts found.
W projektach woplěwamy serbske tradicije, wuslěźujomy stawizniske kórjenje a dajomy se wót powěsćowych figurow do mystiskich swětow wuwjasć, ako na pśikład:
- na woglěźe sćažki powěsćow w Gatojcach, ako teke w Bórkowach
- pśi cytanju knigłow
- pśi ptaškowej swajźbje
- pśi camprowanju
- pśi walkowanju a mólowanju jatšownych jajow z pomocu rozdźělnych wóskowańskich technikow
- pśi zabijanu kokota abo pśi wuběźowanju w karowanju žabow
Pśi woplěwanju toś tych tradicijow a nałogow pódpěruju nas:
- Załožba za serbski lud
- Rěcny Centrum WITAJ
- šlodarnja narodneje drastwy Heinze
- serbski muzej Dešno
- tak teke starjejše a stare starjejše, kótarež typiske rucne źěło wugbaju a serbski powědaju
Aby tym wusokim pominanjam wótpowědowaś mógali, wobźěluju se wšykne wótkubłarje a wótkubłaŕki našeje institucije na rěcnych kursach Šule za dolnoserbsku rěc a kulturu.
bos_Latn szl_Latn pol_Latn szl_Latn szl_Latn ltz_Latn eng_Latn pol_Latn szl_Latn szl_Latn szl_Latn szl_Latn szl_Latn szl_Latn bos_Latn szl_Latn szl_Latn hrv_Latn bos_Latn szl_Latn szl_Latn